wannaphong/clean_thaiwikipedia huggingface dataset:
# ลุค แคสเทลลัน
ลุค แคสเทลลัน  เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์ดัน แสดงโดย เจค อาเบล 

ลุคเป็นบุตรของเฮอร์มีส เพราะความคิดต่างของเขา จึงทำให้ไปเข้าพวกกับฝ่ายเทพไททัน ในอดีตเคยเป็นมิตรที่ดีของแอนนาเบ็ธและธาเลีย
# สารภีดอย
สารภีดอย  อยู่ในวงศ์ Theaceae ภาษากะเหรี่ยงเรียก ทื่อ ไม้ยืนต้น ใบเดี่ยว ใบเรียบและเหนียว ดอกช่อ ออกที่ปลายกิ่ง ดอกย่อยเป็นดอกสมบูรณ์เพศ มีกาบสีเขียวรองรับ 2 อัน ผลคล้ายผลแบบโปม เมล็ดมีแอริล ชาวกะเหรี่ยงใช้ทำฟืน เปลือกต้นใช้ย้อมผ้าได้สีเทา
# กุดภู
กุดภู  เป็นพืชในวงศ์ Thelypteridaceae เป็นเฟินอายุหลายปี แผ่นใบยาว ขอบจักเว้าลึก เป็นไม้ถิ่นเดียวในประเทศไทย พบในป่าดิบเขาและป่าสนทางภาคตะวันออกเฉียงเหนือ พบครั้งแรกที่เขตรักษาพันธุ์สัตว์ป่าภูหลวง จังหวัดเลย ชื่อสปีชีส์ตั้งเป็นเกียรติแก่ประเทศไทย
# ว่านกีบแรด
ว่านกีบแรดหรือว่านกีบม้า  เป็นพืชในวงศ์ Marattiaceae เป็นเฟินที่มีหัวอยู่ใต้ดิน หัวใหญ่ ใบที่หลุดออกไปจะทิ้งขั้วไว้มองคล้ายกีบเท้าของแรดหรือควายมาก ใบประกอบแบบขนนกสองชั้น แผ่นใบหนา สีเขียวเป็นมัน มีอับสปอร์สีน้ำตาลแดงสองแถวเรียงกันที่ขอบใบตลอดความยาวใบ  กระจายพันธุ์ในออสเตรเลีย นิวกินี และหมู่เกาะในมหาสมุทรแปซิฟิก

เป็นยาสมุนไพร ฤทธิ์เย็น แก้ไข้ ใบอ่อนกินเป็นผักสด หัวพกไว้ติดตัว เชื่อว่ามีฤทธิ์ทางเมตตามหานิยม หรือใช้ผสมในพิมพ์พระเครื่อง ชาวเผ่าลัวะใช้แช่น้ำดื่มรวมกับต้นมหาสดำใช้แก้ท้องอืดทิพย์สุดา ตั้งตระกูล. 2541. พฤกษศาสตร์พื้นบ้านของชาวขมุ ชาวลัวะและชาวถิ่นในบางพื้นที่ของจังหวัดน่านวิทยานิพนธ์ (วิทยาศาสตรมหาบัณฑิตมหาวิทยาลัยเชียงใหม่242 หน้า ดูฉบับเต็ม
# ไมเคิล แกมบอน
เซอร์ ไมเคิล จอห์น แกมบอน  (19 ตุลาคม ค.ศ. 1940 – 27 กันยายน ค.ศ. 2023) เป็นนักแสดงชาวอังกฤษ เขามีเสียงจากการรับบทเป็น ศาสตราจารย์ อัลบัส ดัมเบิลดอร์ หนึ่งในตัวละครของภาพยนตร์ แฮร์รี่ พอตเตอร์ หลังจากการเสียชีวิตของนักแสดง ริชาร์ด แฮร์ริส เขาจึงมารับบทแทนตั้งแต่ แฮร์รี่ พอตเตอร์กับนักโทษแห่งอัซคาบัน จนถึง แฮร์รี่ พอตเตอร์กับเครื่องรางยมทูต ภาค 2

 ประวัติ 
 ชีวิตในวัยเด็กและการศึกษา 
ไมเคิล แกมบอน เกิดในดับลินในช่วงสงครามโลกครั้งที่สองบิดาของเขา เอ็ดเวิร์ด แกมบอน เป็นวิศวกรและมารดาของเขา แมรี โฮร์ เป็นช่างเย็บ บิดาของเขาตัดสินใจที่จะหางานทำในลอนดอนและให้ครอบครัวย้ายไปมอร์นิง จนเมื่อแกมบอนอายุได้ 5 ขวบ บิดาของเขามีความศรัทธาต่อนิกายคาทอลิก ทำให้แกมบอนถูกเลี้ยงดูแบบโรมันคาทอลิกตั้งแต่ยังเด็ก* Although, under the British Nationality Act 1981, anyone born in Ireland before 1949 can still register as a British subject and, after five years' UK residence, become a British citizen.

แกมบอนเข้าศึกษาที่โรงเรียนเซนต์อลอยเซียในเมืองซอมเมอร์ ต่อมาเขาศึกษาต่อในเมืองเคนท์ก่อนที่จะย้ายออกมาในตอนอายุ 15 ปี มาฝึกงานในวิคเกอร์อาร์มสตรอง ตอนที่เขาอายุได้ 21 ปี แกมบอนเป็นวิศวกรและเริ่มหลงไหลการเก็บรวบรวมปืนโบราณ, นาฬิกา และรถคลาสสิก

 ชีวิตส่วนตัว 
แกมบอน มีลูกชายอยู่แล้วหนึ่งคนชื่อว่า เฟอร์กัส ที่เกิดจากการแต่งงานครั้งก่อนกับ แอน มิลเลอร์ ที่แยกกันอยู่เมื่อปี ค.ศ. 2002 และต่อมาเขาแต่งงานใหม่ในปี ค.ศ. 2000 กับ ฟิลิปปา ฮาร์ต ซึ่งทั้งคู่มีลูกด้วยกัน 3 คนยังฟิต! 'ดัมเบิลดอร์' ปั้มลูกในวัย 66  manager.co.th 

วันที่ 27 กันยายน ค.ศ. 2023 ไมเคิล แกมบอน เสียชีวิตลงอย่างสงบจากโรคปอดบวม ด้วยอายุ 82 ปีMichael Gambon, Dumbledore actor in ‘Harry Potter,’ dies age 82 สืบค้นเมื่อ 28 กันยายน 2023
# นีโคไล ปัฟลอฟ
นีโคไล วลาดีมีโรวิช ปัฟลอฟ (เกิดวันที่ 22 พฤษภาคม ค.ศ. 1982) เป็นนักกีฬาวอลเลย์บอลชาวรัสเซีย เขาเล่นตำแหน่งตัวดีด้านนอก ให้กับสโมสรกูเบอร์นียานิจนีนอฟโกรอด ปัฟลอฟได้รับรางวัลผู้เล่นทรงคุณค่าในรายการวอลเลย์บอลเวิลด์ลีก 2013

ชีวิตส่วนตัว
เขาได้ย้ายสัญชาติรัสเซียในเดือนสิงหาคม พ.ศ. 2550ЧЕМПИОНАТ РОССИИ. СУПЕРЛИГА. Мужчины 

สโมสร
สโมสรประเทศปีIourakademia Kharkiv2001–2005อูชมอสโก2005–2016โลโคโมทีฟ โนโวซีบีสค์2006–2010ดีนาโมมอสโก2010–2012กูเบอร์นียานิจนีนอฟโกรอด2012–ปัจจุบัน

รางวัล
ทีมชาติ
วอลเลย์บอลเวิลด์ลีก
 2013 – ไฟล์:Med 1.png ชนะเลิศ

วอลเลย์บอลเวิลด์แกรนด์แชมป์เปี้ยนคัพ
 2013 – ไฟล์:Med 2.png รองชนะเลิศ

วอลเลย์บอลชิงแชมป์ยุโรป
 2013 – ไฟล์:Med 1.png ชนะเลิศ

บุคคล
 วอลเลย์บอลเวิลด์ลีก 2013 "ผู้เล่นทรงคุณค่า"
# ว่านขุนแผนสะกดทัพ
ว่านขุนแผนสะกดทัพ  เป็นพืชในวงศ์ Amaryllidaceae มีหัวอยู่ใต้ดินแบบหัวหอม เนื้อในสีขาว มีเยื่อสีน้ำตาลหุ้มโดยรอบ ใบเดี่ยว ขนาดเล็กยาว ดอกออกเป็นช่อ ดอกย่อยสีชมพู เกสรตัวผู้สีส้ม เป็นยาสมุนไพรใช้แก้แมลงสัตว์กัดต่อย ในทางไสยศาสตร์เชื่อว่ามีฤทธิ์ทางเมตตามหานิยมและคงกระพันชาตรี
# โรงพยาบาลนันยูกิคอตเทจ
โรงพยาบาลนันยูกิคอตเทจ  เป็นโรงพยาบาลที่ไม่แสวงหากำไรในนันยูกิ แคว้นไลคิเปีย ประเทศเคนยา ซึ่งโรงพยาบาลนี้มีเตียงผู้ป่วย 50 เตียง และรวมถึงห้องบรรยายปฏิบัติการ, ห้องปฏิบัติการ, แผนกรังสีเอ็กซ์และเภสัช

โรงพยาบาลแห่งนี้ยังให้บริการผู้ป่วยนอก เช่น การรักษาด้วยยาต้านไวรัส, การวางแผนครอบครัว, การให้คำปรึกษาและการทดสอบด้านเอชไอวี รวมถึงการสร้างภูมิคุ้มกันโรค

โรงพยาบาลแห่งนี้จัดเป็นองค์กรการกุศลเอกชน และมีการจัดการโดยคณะกรรมการของอาสาสมัครที่ได้รับการเลือกตั้งจากสมาชิก ผู้ซึ่งได้ทำการเลือกตั้งเจ้าหน้าที่ โรงพยาบาลได้รับการสนับสนุนโดยทุนอุดหนุนและเงินบริจาค เช่นเดียวกับค่าธรรมเนียมที่จ่ายโดยผู้ป่วยที่สามารถจ่ายได้

ในทุกปี โรงพยาบาลจะได้รับผลประโยชน์จากการระดมทุนโดยรายการแข่งขันเลวา มาราธอน
# โรงพยาบาลเพื่อการเรียนการสอน
โรงพยาบาลเพื่อการเรียนการสอน หรือ โรงพยาบาลสอน หมายถึงโรงพยาบาลหรือศูนย์การแพทย์ที่ให้บริการแพทยศาสตร์ศึกษา และการฝึกวิชาชีพแก่บุคลากรทางการแพทย์ ส่วนใหญ่มักมีความสัมพันธ์กับมหาวิทยาลัยหรือสถาบันฝึกบุคลากรทางการแพทย์

เอ็ดเวิร์ด จี บราวน์ ระบุว่าโรงพยาบาลสอนที่เก่าแก่ที่สุดที่ค้นพบคือวิทยาลัยกูนดีชาปูร์ ในจักรวรรดิเปอร์เซียยุคแซสซานิดE. Browne, Islamic Medicine, 2002, p.16, . โรงพยาบาลสอนในยุคกลางของอิสลามยังสามารถพบในบีมารีสตาน (โรงพยาบาลอิสลามยุคกลาง)
# เจเนีย เกรเบนนีคอฟ
เจเนีย เกรเบนนีคอฟ (เกิด 13 สิงหาคม ค.ศ. 1990 —) เป็นนักกีฬาวอลเลย์บอลชาวฝรั่งเศสเชื้อสายรัสเซีย ที่ได้รับการเล่นให้กับทีมชาติฝรั่งเศสและ สโมสรเฟาเอฟเบ ฟรีดริคซาเฟ็นในประเทศเยอรมนี

ชีวิตส่วนตัว
เกรเบนนีคอฟ เกิดในแรน, ประเทศฝรั่งเศส พ่อของเขาคือบอริส เกรเบนนีคอฟเป็นนักกีฬาวอลเลย์บอลชาวรัสเซียและเป็นผู้ฝึกสอน

ผลงานในระดับอาชีพ
ทีมชาติ
เจเนีย เกรเบนนีคอฟ เข้าร่วมทีมชาติฝรั่งเศสในปี ค.ศ. 2011 และ ในปี 2014 เขาเข้าร่วมการแข่งวอลเลย์บอลชายชิงแชมป์โลก 2014ที่จัดขึ้นในประเทศโปแลนด์<ref>[http://poland2014.fivb.org/en/competition/teams/FRA-France France - team profile] - fivb.org</ref> ในรอบชิงเหรียญทองแดงทีมชาติฝรั่งเศสเป็นฝ่ายพ่ายทีมชาติเยอรมนี จึงทำให้ทีมชาติฝรั่งเศสได้อันดับ 4Germany take home the bronze medal - fivb.org - 21-09-2014 นอกจากนี้ เกรเบนนีคอฟ ยังได้รับรางวัลตัวรับอิสระยอดเยี่ยมของการแข่งขันในครั้งนี้Poland in dreamland and in Dream Team - fivb.org - 21-09-2014

สังกัดสโมสร
สโมสรประเทศฤดูกาลซีพีบี แรนส์1999–2000แรนวอลเลย์ 35 (ชุด B)2000–2008แรนวอลเลย์ 352008–2013เฟาเอ็ฟเบ ฟรีดริชส์ฮาเฟิน2013–2015ลูเบกูชีเนชีวีตาโนวา2015–ปัจจุบัน

เกียรติประวัติ
ผลงานร่วมกับสโมสร
 2011/2012 16px แฟรงก์คัพ, ร่วมกับ แรนส์ วอลเล่ย์ 35 
 2013/2014 16px เยอรมันคัพ, ร่วมกับ เฟาเอฟเบ ฟรีดริคซาเฟ็น

บุคคล
 วอลเลย์บอลชายชิงแชมป์โลก 2014 "ตัวรับอิสระยอดเยี่ยม"''
# เกล็น แบลลาร์ด
เบซิล เกล็น แบลลาร์ด จูเนียร์ (เกิด 1 พฤษภาคม ค.ศ. 1953) เป็นนักแต่งเพลง และโปรดิวเซอร์เพลงชาวอเมริกัน รู้จักกันในผลงานร่วมเขียนเพลงและผลิตเพลงให้อัลบั้ม แจกกิดลิตเทิลพิล ของอลานิส มอริสเซตต์ (1995) ได้รางวัลแกรมมีสาขา "อัลบั้มเพลงร็อกยอดเยี่ยม" และ "อัลบั้มเพลงแห่งปี" และนิตยสารโรลลิงสโตนจัดอันดับให้อยู่ในรายชื่อ 500 อัลบั้มเพลงที่ดีที่สุดตลอดกาล และร่วมงานกับนักแต่งเพลง อลัน ซิลเวสตรี เขายังมีส่วนร่วมผลิตเพลงให้ไมเคิล แจ็กสัน ในอัลบั้มทริลเลอร์ และแบด ด้วย ในฐานะนักแต่งเพลง เขาร่วมเขียนเพลงอย่าง "แมนอินเดอะมิรเรอร์" (1987) และ "แฮนด์อินมายพ็อกเก็ต" (1995) เขาเป็นผู้ก่อตั้งค่ายเพลงจาวาเรเคิดส์ เขาชนะรางวัลแกรมมีปี 2006 สาขา เพลงที่แต่งให้กับภาพยนตร์ยอดเยี่ยม จากงานเพลง "บีลีฟ" (เดอะโพลาร์เอ็กส์เพรสส์)
# ชลวิทย์ มีทองคำ
ชลวิทย์ มีทองคำ (ชื่อเล่น: พ้อยท์) เป็น นักแสดง, นายแบบ ชาวไทย มีชื่อเสียงจากการรับบทเป็น ตะวัน จากซิตคอมเรื่อง ยีนเด่น

 ประวัติ 
ชลวิทย์ มีทองคำ เกิดเมื่อวันที่ 11 มิถุนายน 2535 ใน จังหวัดเชียงใหม่ เป็นบุตรคนเล็กของครอบครัว ชลวิทย์จบการศึกษาจาก มหาวิทยาลัยรังสิต คณะนิเทศศาสตร์ สาขามัลติมีเดีย "พ้อยท์-ชลวิทย์ มีทองคำ" เตรียมแจ้งเกิด! พระเอกหน้าใหม่ "ธิดาแดนซ์" 

 วงการบันเทิง 
พ้อยท์เข้าวงการตั้งแต่ 18 ปี จากการถ่ายแบบ โฆษณา โดยบทบาทที่เขาได้รับคือ เทิดไท จากละครเรื่อง ธิดาแดนซ์ และละครที่สร้างชื่อเสียงคือ ซิตคอมเรื่อง ยีนเด่น รับบทเป็น ตะวัน พี่ชายฝาแฝดของตุ่น (จารุวัฒน์ เชี่ยวอร่าม) 

 ผลงาน 
 ละครโทรทัศน์ 
 พ.ศ.  เรื่อง  บทบาท  ออกอากาศ 2555  บ่วงรัก  นนท์ (รับเชิญ)  ช่อง 5 2557  ธิดาแดนซ์ เทิดไท ช่อง 3 เอชดี อนิลทิตา  เจ้าพงษ์นคร  ช่อง 5 2558  สื่อริษยา  ภานุ หิรัญกุล  ช่องวัน 31 บัลลังก์เมฆ  โดม มนูญศักดิ์ 2559  สงครามนางงาม ซีซั่น 2  วุฒิกรณ์   สลักจิต  เกริก เกรียงยุทธิการ  เราเกิดในรัชกาลที่ ๙ เดอะซีรีส์  พระ ร่างใหม่...หัวใจเดิม  ธันวา 2560   แต่ปางก่อน  ม.จ.ชายวงศธร / ท่านชายตั้ว กับดักเสน่หา  แบงค์ Bangkok รัก Stories ตอน คนมีเสน่ห์  ปีย์  จีเอ็มเอ็ม 25 2561   กาหลมหรทึก  ร.ต.ท.กบี่ วิไลวุฒิ  ช่องวัน 31 วิมานจอเงิน  ตรัย 2562  ทะเลริษยา  สายลม เสียงเอื้อนสะเทือนดาว จักรกริช แจ่มเจิด (ขลุ่ย) ช่องวัน 31 Teeใครทีมันส์  ชาร์ลี  ช่อง 3 เอชดี 2564  ดงพญาเย็น  เพชร พญาไพร (พรานเพชร)  ช่องวัน 31 2565  รักนี้เจ้านายจอง BOSS AND ME ปวีณ  จีเอ็มเอ็ม 25 บอดี้การ์ดหมอลำ  ร.ต.อ.เทพไท ทุ่งทองงาม / รุ่งฟ้า ชัยภูมิ  ช่องวัน 31 2566  พระนคร 2410  ฮวง ดวงใจจอมกระบี่  ฉีมู่เอิ่น (รับเชิญ) จอมโจรดอกไม้ขาว  กิจก้อง2567 อังคารคลุมโปง: เอ็กซ์ตรีม ตอน ครูเวร  หนุ่ม  เน็ตฟลิกซ์ เทียนซ่อนแสงเขมจุฑา โกมลสุขสม / เขมจุฑา ก่องกระจ่าง (เขม)	ช่องวัน 31 แม่หยัว  ขุนพิเรนทรเทพช่องวัน 31/OneD 2568  บนพระจันทร์มีกระต่าย  เก้อ  ช่องวัน 31 ไอ้หนุ่มสายฟ้าฟาด  

 ซิตคอม 
 ปี  เรื่อง  บทบาท  ออกอากาศ 2557 – 2558  ยีนเด่น  เทพบุตร ปัญญาประเสริฐ (ตะวัน)  ช่องวัน 31 2558  บ้านนี้มีรัก<small>ตอน Friend Airlines  เทพบุตร ปัญญาประเสริฐ (ตะวัน)  ช่อง 9 เอ็มคอต เอชดี 2559  ผู้กองเจ้าเสน่ห์<small>ตอน ไว้ใจได้ป่ะ??!! || เมฆ ||rowspan="3"| ช่องวัน 31
|-
| 2560 || เสือ ชะนี เก้ง<small>ตอน สรุปว่าบ้า || พอร์ช
|-
| 2561 || เป็นต่อ 2018 <small>ตอน หึง หวง โหด''  บีม

 มิวสิกวิดีโอ 
 ไม่รับปาก แต่จะพยายาม – ศิลปิน : อ้น THE STAR 9 (2556)

 เพลงประกอบละคร 
 ชาติหน้าตอนบ่าย – ขับร้องร่วมกับ เกวลิน ศรีวรรณา (ประกอบละครเรื่อง ธิดาแดนซ์)
 บอดี้การ์ดหมอลำ - ขับร้องร่วมกับ อนิพรณ์ เฉลิมบูรณะวงศ์ (ประกอบละครเรื่อง บอดี้การ์ดหมอลำ)
 ฟ้าไกลดิน - ขับร้องร่วมกับ ปอยฝ้าย มาลัยพร (ประกอบละครเรื่อง บอดี้การ์ดหมอลำ)
 การเข้ามาของเธอ - (ประกอบละครเรื่อง บอดี้การ์ดหมอลำ)

 รางวัล 
 ปี  รางวัล  สาขา  ผล  ผลงานที่เข้าชิง2568รางวัลนาฏราชครั้งที่ 16นักแสดงสมทบชายยอดเยี่ยม (ประเภทละครและซีรีส์)แม่หยัว
# แรนวอลเลย์ 35
แรนวอลเลย์ 35  เป็นสโมสรวอลเลย์บอลชายอาชีพตั้งอยู่ที่เมืองแรน จังหวัดอีเลวีแลน ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1946 และปัจจุบันลงแข่งขันในลีกอา

 เกียรติประวัติ 
 ลีกเบ (1)
 ชนะเลิศ : 2002
 รองชนะเลิศ : 2000, 2016
 เฟรนช์คัป  (1)
 ชนะเลิศ : 2012
 รองชนะเลิศ : 2016

 แหล่งข้อมูลอื่น 
 Site officiel du club 
 Histoire du club
# กีฬาโปโลน้ำในโอลิมปิกฤดูร้อน 2008
กีฬาโปโลน้ำในโอลิมปิกฤดูร้อน 2008 จัดแข่งขันที่กรุงปักกิ่ง สาธารณรัฐประชาชนจีน แข่งขัน 2 ประเภท คือ ประเภททีมชายและทีมหญิง

 ผู้ได้รับเหรียญ 
ประเภททีมชาย

GoldSilverBronze<center>Zoltán SzécsiTamás VargaNorbert MadarasDénes VargaTamás KásásNorbert HosnyánszkyGergely KissTibor BenedekDániel VargaPéter BirosGábor KisTamás MolnárIstván Gergely <center>Merrill MosesPeter VarellasPeter HudnutJeff PowersAdam WrightRick MerloLayne BeaubienTony AzevedoRyan BaileyTim HuttenJesse SmithJ. W. KrumpholzBrandon Brooks    <center>Denis ŠefikŽivko GocićAndrija PrlainovićVanja UdovičićDejan SavićDuško PijetlovićNikola RađenFilip FilipovićAleksandar ĆirićAleksandar ŠapićVladimir VujasinovićBranko PekovićSlobodan Soro 

ประเภททีมหญิง

GoldSilverBronze<center>Ilse van der MeijdenYasemin SmitMieke CaboutBiurakn HakhverdianMarieke van den HamDaniëlle de BruijnIefke van BelkumNoeki KleinGillian van den BergAlette SijbringRianne GuichelaarSimone KootMeike de NooyHead coach:Robin van Galen<center>Elizabeth ArmstrongHeather PetriBrittany HayesBrenda VillaLauren WengerNatalie GoldaPatty CardenasJessica SteffensElsie WindesAlison GregorkaMoriah van NormanKami CraigJaime HippHead coach:Guy Baker<center>Emma KnoxGemma BeadsworthNikita CuffeRebecca RipponSuzie FraserBronwen KnoxTaniele GofersKate GyntherJenna SantoromitoMia SantoromitoMelissa RipponAmy HetzelAlicia McCormackHead coach:Greg McFadden
# กุหลาบเล่นไฟ (เพลง)
"กุหลาบเล่นไฟ" เป็นซิงเกิลของวงดนตรีเครสเชนโด้ เป็นเพลงประกอบละครโทรทัศน์เรื่อง กุหลาบเล่นไฟ ทางช่อง 7 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นรเทพ มาแสง (นอ) ซิงเกิ้ลนี้เป็นครั้งแรกของการเปลี่ยนแปลง­ครั้งใหญ่บนถนนสายดนตรีของพวกเขา ภายใต้ชายคาบ้านหลังใหม่สังกัดค่ายวีเรคคอร์ดสในเครือจีเอ็มเอ็ม แกรมมี่

เนื้อหาเพลงพูดถึงแง่มุมหนึ่งของความรัก เปรียบเทียบผู้หญิงกับดอกกุหลาบ และเปรียบเทียบความรักที่ฉาบฉวยเหมือนไฟที­่ร้อนแรง ต่อให้มีความเก่งในตัวเองสักแค่ไหน แต่เมื่อเจอกับความรักที่ฉาบฉวยก็พร้อมจะม­อดไหม้ลงได้ทุกเมื่อ

 ผู้มีส่วนร่วมทำเพลง 
เครสเชนโด้
 นรเทพ มาแสง (นอ) – เบสกีตาร์ 
 ชินพัฒน์ หงส์อัมพร (แชมป์) –	 กีตาร์
 นิรุจ เดชบุญ	 (บอส) – กลอง
 เขมวัฒน์ เริงธรรม (เก้ง) – ร้องนำ ร้องประสาน

การตอบรับ
เพลง "กุหลาบเล่นไฟ" ได้ติดอันดับสูงสุด 74 ของชาร์ต GMM Grammy Gmember Song Chart Top 100 ประจำวันที่ 17 พฤศจิกายน พ.ศ. 2557 จากการจัดอันดับของเว็บไซต์ Gmember.com
ชาร์ต (พ.ศ. 2557)อันดับสูงสุด  จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100Top Chart ชาร์ต 100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 17 พฤศจิกายน 2557 74
# นาศิร อัชชัมรอนี
นาศิร อัชชัมรอนี (เกิด 23 พฤศจิกายน ค.ศ. 1983) เป็นนักฟุตบอลชาวซาอุดีอาระเบีย ปัจจุบันเล่นให้กับสโมสรฟุตบอลอัลฮิลาลและทีมชาติซาอุดีอาระเบีย โดยเขาเล่นในตำแหน่งกองหน้าและได้รับรางวัลผู้เล่นยอดเยี่ยมแห่งปีของทวีปเอเชียประจำปี 2014
# อาแอ็สกานวอลเลย์บอล
อาแอ็สกานวอลเลย์บอล  เป็นทีมวอลเลย์บอลชาย ซึ่งตั้งอยู่ ณ กาน ประเทศฝรั่งเศส ทีมนี้เข้าแข่งขันในลีกอา และ อีวีซีแชมป์เปียนลีก

 เกียรติประวัติ 
 อีวีซีแชมป์เปียนลีก
 รองชนะเลิศ : 1983
 อีวีซีทอปทีมคัพ (1) 
 แชมป์ : 1999
 รองชนะเลิศ : 1993
 อีวีซีคัพ (1) 
 แชมป์ : 1981
 ลีกอา (9) 
 แชมป์: 1981, 1982, 1983, 1986, 1990, 1991, 1994, 1995, 2005
 รองชนะเลิศ : 2004
 โคปปาดิแฟรงก์ (5) 
 แชมป์ : 1985, 1993, 1995, 1998, 2007
 รองชนะเลิศ : 2006
 ซูเปอร์คัพเดแฟรงก์
 รองชนะเลิศ : 2005
# คำวิเศษ
"คำวิเศษ" เป็นซิงเกิลของวงดนตรีเครสเชนโด้ ประพันธ์เนื้อร้องและแต่งทำนองโดย อุทัย บุนทรีรัตน์ และเรียบเรียงโดย นรเทพ มาแสง (นอ), ชินพัฒน์ หงส์อัมพร (แชมป์) เพลงนี้ยังรวมในอัลบั้ม Continue

เนื้อหาของเพลงพูดถึงคำบางคำจากคนทั่ว ๆ ไป ได้ยินแล้วบางครั้งก็ลอยผ่านหายลับไปในอาก­าศ แต่คำบางคำจากคนบางคนถึงแม้จะเป็นเพียงคำส­ั้น ๆ คำธรรมดาแต่ทว่ามันช่างมีความหมายมากมายเห­ลือเกิน ทำให้โลกนี้น่าอยู่ ทำให้ท้องฟ้ากลับมาสดใส ทำให้พลังใจกลับมา ทำให้พลังกายกลับฟื้นคืน คำเหล่านั้นจากคนพิเศษมันคือคำที่สุดแสนวิ­เศษ

 ผู้มีส่วนร่วมทำเพลง 
 เครสเชนโด้
 นรเทพ มาแสง (นอ) – เบสกีตาร์
 ธีรพงษ์ ธนานิกกุล (จั๋ง) – เพอร์คัสชั่น
 ชินพัฒน์ หงส์อัมพร (แชมป์) – กีตาร์
 ชาติชาย มานิตยกุล (นัท) – ร้องนำ ร้องประสาน
 สุทธิพจน์ หวังวัฒนานุกุล (เลี้ยง) – กลอง

 มิวสิกวีดิโอ 
มิวสิกวีดิโอเพลง "คำวิเศษ" ในเวอร์ชันแรกเผยแพร่ครั้งแรกในวันที่ 29 พฤษภาคม พ.ศ. 2555 กำกับโดย ทีม Eyedropper Fill เป็นเรื่องราวของความรักความห่วงใย ระหว่าง แม่และลูกสาว ความเป็นตัวตนของลูกสาวและช่องว่างระหว่างวัยทำให้เกิดระยะห่าง ระหว่างกันและกัน ระยะห่างนี้ส่งผลให้ทั้งคู่ส่งความห่วงใยให้กันผ่านการ เขียนลงกระดาษโน้ต ข้อความในโทรศัพท์มือถือ แทนคำพูดจากปาก การให้กำลังใจ คำเตือน คำบ่น สิ่งเหล่านี้เหมือนคำธรรมดาที่ลูกสาวของเธอฟังจนคุ้นชิน จน ณ วันหนึ่ง คำที่คุ้นชินเหล่านั้นช่างเป็นสิ่งวิเศษสำหรับเธอ

ส่วนมิวสิกวีดิโอเพลงในเวอร์ชันที่สอง เผยแพร่ครั้งแรกในวันที่ 20 มิถุนายน พ.ศ. 2555 กำกับโดย ทีม Eyedropper Fill ถ่ายทอดเรื่องราวจากชีวิตจริงของ เด็กหญิงณิชชารีย์ เป็นเอกชนะศักดิ์ หรือ น้องธันย์ ที่ประสบอุบัติเหตุตกรางรถไฟฟ้า ที่สิงคโปร์ จนต้องตัดขาทั้งสองข้าง ในเอ็มวีไม่ได้มุ่งเน้นที่เรื่องราวของขาทั้งสองข้างที่ขาดไป หรือความรู้สึกดราม่าที่เรียกน้ำตาที่เคยเกิดขึ้นตามสื่อต่าง ๆ แต่ประเด็นหลักคือเบื้องหลังของกำลังใจที่มาจากคุณพ่อและบุคคลรอบตัว ที่เด็กผู้หญิงคนหนึ่งผ่านเรื่องราวมาได้อย่างเข้มแข็ง และส่งต่อกำลังใจให้คนอื่น ๆ ที่อาจจะพบเจอเรื่องราวเช่นเดียวกับเธอ ด้วยวิธีคิด positive thinking“เครสเซนโด” ถ่ายทอดเรื่องราว “น้องธันย์” เด็กหญิงหัวใจแกร่ง ลงเอ็มวี เพลง”คำวิเศษ”
 การตอบรับ 
เพลง "คำวิเศษ" ได้อันดับสูงสุดที่ 22 จากการจัดอันดับของ FAT RADIO ในชาร์ตของ FAT RADIO - THE FAT 40 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2555)อันดับสูงสุด FAT RADIO - THE FAT 40FAT RADIO - THE FAT 40 / วันอาทิตย์ที่ 3 มิถุนายน 2555 22
# โรงพยาบาลมโหสถ
โรงพยาบาลมโหสถ  เป็นโรงพยาบาล ณ ค่ายฟ้างุ้ม เวียงจันทน์ ประเทศลาว ที่ได้รับการก่อตั้งเมื่อ ค.ศ. 1903

โรงพยาบาลแห่งนี้เป็นศูนย์กลางแห่งแรกและมีความสำคัญที่สุดในประเทศ ซึ่งทุ่มเทให้กับการวินิจฉัยและการรักษาโรคติดเชื้อ รวมถึงใช้สำหรับการวิจัยทางการแพทย์และเป็นศูนย์ฝึกอบรม เนื่องด้วยมีการประเมินอายุขัยจากองค์กรอนามัยโลกค่อนข้างต่ำที่เพียง 68 ปี กับโรคต่าง ๆ เช่น ไข้รากสาดใหญ่, ไข้รากสาดน้อย, มาลาเรีย และโลหิตเป็นพิษ โรงพยาบาลแห่งนี้จึงมีภาระหน้าที่ที่สำคัญอย่างมากในการพัฒนาด้านสุขภาพของประเทศ

โรงพยาบาลได้รับทุนจากกองทุนเวลล์คัมทรัสต์ในความร่วมมือกับมหาวิทยาลัยออกซฟอร์ดตั้งแต่ ค.ศ. 2000

โรงพยาบาลแห่งนี้มีสองชั้น ซึ่งได้แก่ ห้องพยาบาลผู้ป่วยที่ชั้นล่างจะเป็นห้องพักที่ต่างกันโดยแยกตามระดับของผู้ป่วย ส่วนห้องทดลอง, พื้นที่วิจัย, สำนักงาน และห้องประชุมจะอยู่ที่ชั้นบน
# แบทเทิลกราวด์ (2015)
แบทเทิลกราวด์ (2015)  เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 19 กรกฎาคม 2015 ณ สนาม สก็อตเทรด เซ็นเตอร์ ในเมืองเซนต์หลุยส์, รัฐมิสซูรี สหรัฐอเมริกา ซึ่งจัดเป็นปีที่ 3 ของศึกแบทเทิลกราวด์

เบื้องหลัง
ในมันนีอินเดอะแบงก์ (2015) เซท โรลลินส์สามารถป้องกันแชมป์ WWE World Heavyweight Championship มาได้จากเอาชนะ ดีน แอมโบรส ในรอว์คืนต่อมา (15 มิถุนายน) ทริปเปิลเอชกับสเตฟานี แม็กแมนออกมาที่เวทีเพื่อประกาศตัวผู้ท้าชิงแชมป์คนต่อไปในแบทเทิลกราวด์ และคนที่ออกมาท้าชิงแชมป์คือบร็อก เลสเนอร์ ที่มาขอรีแมตช์กับโรลลินส์(หลังจากเสียแชมป์ให้โรลลินส์ในเรสเซิลเมเนีย ครั้งที่ 31)

ในมันนีอินเดอะแบงก์ เบรย์ ไวแอ็ตต์ได้มาก่อกวนการปล้ำของโรแมน เรนส์ในมันนีอินเดอะแบงก์แลดเดอร์แมตช์ ทำให้เรนส์พลาดโอกาสคว้ากระเป๋า และมีการประกาศให้ทั้งคู่เจอกันในแบทเทิลกราวด์

ในอิลิมิเนชั่น แชมเบอร์ (2015) แชมป์ NXT เควิน โอเวนส์ เอาชนะแชมป์ WWE United States Championship จอห์น ซีนาไปได้ ในมันนีอินเดอะแบงก์ ซีนาเอาชนะโอเวนส์ไปได้ในรีแมตช์ ในรอว์ (22 มิถุนายน) ซีนาได้รับคำท้าของโอเวนส์ ในการชิงแชมป์ United States Championship ในศึก The Beast in the East วันที่ 4 กรกฎาคม โอเวนส์ เสียแชมป์ NXT ให้ฟิน บาเลอร์

ผลการปล้ำ
ลำดับผลการปล้ำกำหนดการปล้ำเวลา ก่อนเริ่มรายการ คิง บาร์เร็ตต์ ชนะ อาร์-ทรูธ แมตช์การปล้ำเดี่ยว เพื่อมงกุฏ คิงออฟเดอะริง ของบาร์เร็ตต์ 9:15 1 แรนดี ออร์ตัน ชนะ เชมัส แมตช์การปล้ำเดี่ยว 17:03 2 ไพรม์ไทม์เพลเยอส์ (ดาร์เรน ยัง และ ไทตัส โอนีล) (c) ชนะ เดอะนิวเดย์ (บิ๊กอี และ โคฟี คิงส์ตัน) (พร้อมด้วย เซเวียร์ วูดส์) แมตช์การปล้ำแทกทีม ชิงแชมป์ WWE Tag Team Championship 8:52 3 เบรย์ ไวแอ็ตต์ ชนะ โรแมน เรนส์ แมตช์การปล้ำเดี่ยว 22:09 4 ชาร์ลอตต์ (พร้อมด้วย เพจ และ เบกกี ลินช์) ชนะ บรี เบลลา (พร้อมด้วย นิกกี เบลลา และ อลิเซีย ฟอกซ์) และ ซาชา แบงส์ (พร้อมด้วย เนโอมี และ ทามีนา) โดยซับมิสชั่น แมตช์การปล้ำสามเส้า 11:29 5 จอห์น ซีนา (c) ชนะ เควิน โอเวนส์ โดยซับมิสชั่น แมตช์การปล้ำเดี่ยว ชิงแชมป์ WWE United States Championship 22:12 6 บร็อก เลสเนอร์ (พร้อมด้วย พอล เฮย์แมน) ชนะ เซท โรลลินส์ (c) โดยการทำฟาล์ว แมตช์การปล้ำเดี่ยว ชิงแชมป์ WWE World Heavyweight Championship 8:33

ดูเพิ่ม
 แบทเทิลกราวด์
 รายชื่อรายการเพย์-เพอร์-วิวของดับเบิลยูดับเบิลยูอี
# เฟเบอร์-คาสเทลล์
เฟเบอร์-คาสเทลล์  เป็นบริษัทเครื่องเขียนจากประเทศเยอรมนี ก่อตั้งในปี ค.ศ. 1761 โดยคัสพาร์ ฟาเบอร์ ช่างทำเครื่องเรือนที่เมืองชไตน์ ใกล้กับเนือร์นแบร์ก ต่อมาในปี ค.ศ. 1900 บริษัทก็เปลี่ยนชื่อเป็น "เฟเบอร์-คาสเทลล์" หลังการแต่งงานของประธานบริษัทกับคนในตระกูลคัสเท็ลล์ ในปัจจุบัน เฟเบอร์-คาสเทลล์มีพนักงานกว่า 7,000 คน ใน 100 ประเทศทั่วโลกFaber-Castell International. The company facts & figures 

 ผลิตภัณฑ์ 
 ประเภท ผลิตภัณฑ์ ศิลปะและกราฟิกวิชาชีพ  ดินสอ, สีชอล์ก, ถ่าน, ยางลบ, กบเหลาดินสอ ศิลปะและกราฟิกสำหรับเด็กและโรงเรียน  ดินสอ, สีน้ำ, พู่กัน, ปากกาเคมี, สีเทียน, โด, กระดาษ การเขียนแบบเทคนิค  ดินสอกด, หมึกเติม ปากกา  ปากกาหมึกซึม, ปากกาลูกลื่น, หมึกเติม ปากกาหรูหรา  ปากกาหมึกซึม, ปากกาลูกลื่น
# เต้าเจี้ยว
เต้าเจี้ยวหมวดวิชา คหกรรม รหัส HE 3112 กรมการศึกษานอกโรงเรียน กระทรวงศึกษาธิการ. โดย MONMAI. เต้าเจี้ยว ถั่วเหลืองหมักโปรตีนสูง(ออนไลน์) วันที่ 5 กรกฏาคม 2557 เป็นการแปรรูปถั่วเหลือง ให้อยู่ในลักษณะของผลิตภัณฑ์ที่เก็บไว้ได้นาน ซึ่งเป็นผลิตภัณฑ์อาหารที่ได้มาจากการหมักถั่วเหลือง เพื่อการถนอมอาหาร ที่จัดอยู่ในกลุ่มอาหารหมักเกลือ
เต้าเจี้ยวนำมาใช้เป็นส่วนประกอบของการปรุงรสชาติอาหาร ซึ่งนอกเหนือจากจะได้รสชาติที่ดีแล้ว ยังเป็นการเพิ่มโปรตีนในอาหารอีกด้วย โดยเฉพาะในการปรุงอาหาร ที่ปราศจากเนื้อสัตว์ เช่น อาหารเจ อาหารมังสวิรัติ
คนไทยนิยมนำเต้าเจี้ยวมาทำเป็นเครื่องจิ้มที่เรียกว่า  “เต้าเจี้ยวหลน” ไม่ว่าจะเป็นเต้าเจี้ยวหลนหมูสับ หรือกุ้งสับ และยังสามารถนำมาทำน้ำจิ้มได้อีก เช่น น้ำจิ้มเต้าเจี้ยว หรือนำมาทำเป็นเครื่องปรุงรสในการประกอบอาหารตามตำรับจีน เช่น ทำแป๊ะซะ ราดหน้า ตลอดจนผัดผักชนิดต่าง ๆ
กรรมวิธีในการผลิตเต้าเจี้ยว
เป็นการหมักถั่วเหลืองด้วยเกลือ โดยใช้เชื้อราในปัจจุบันได้พัฒนาการผลิตเต้าเจี้ยวที่มีคุณภาพดีและปลอดภัยต่อการบริโภค โดยอาศัยความรู้ทางวิทยาศาสตร์ในการเพาะเลี้ยงเชื้อราที่บริสุทธิ์เพื่อใช้เป็นหัวเชื้อ ทำให้การหมักมีประสิทธิ์ภาพ ทั้งยังช่วยลดระยะเวลาในการผลิตลงและยังป้องกันการปนเปื้อนของเชื้อราอื่น และแบคทีเรีย  จากเดิมที่ใช้วิธีการกึ่งพื้นบ้าน ที่มีคุณภาพความสะอาดและความปลอดภัยในการบริโภคค่อนข้างน้อย ในขั้นตอนการหมักกับเกลือ คือหลังจากได้ถั่วเหลืองที่มีเชื้อราเจริญเต็มที่แล้ว จะนำไปหมักในน้ำเกลือในภาชนะเปิด ปล่อยทิ้งไว้จนได้ที่ ในขั้นตอนนี้จะมีการปนเปื้อนของเชื้อจุลินทรีย์อื่น ๆ  สามารถเจริญได้ดีในสภาพที่มีปริมาณเกลือสูง (เป็นสาเหตุให้เกิดการเน่าเสีย และจุลินทรีย์ก่อโรค  ซึ่งเชื้อโรคที่มักพบในกระบวนการผลิตเต้าเจี้ยวที่ไม่ถูกสุขลักษณะ ได้แก่ เชื้อบาซิลลัส ซีเรียส และหากเชื้อชนิดนี้ผลิตสารพิษจะส่งผลให้เกิดโรคอาหารเป็นพิษได้
คุณค่าทางโภชนาการศ.ดร.พิมพ์เพ็ญ พรเฉลิมพงศ์
ศาสตราจารย์เกียรติคุณ ดร.นิธิยา รัตนาปนนท์.Soybean paste / เต้าเจี้ยว(ออนไลน์).8 มีนาคม 2558.
เต้าเจี้ยวซึ่งทำมาจากวัตถุดิบสำคัญคือเมล็ดถั่วเหลืองแห้ง เป็นส่วนประกอบในการชูรสอาหารที่มีคุณค่าทางโภชนาการสูง  เป็นโปรตีนที่มีคุณภาพใกล้เคียงเนื้อสัตว์  จึงใช้เป็นเครื่องปรุงอาหารได้เป็นอย่างดี โดยเฉพาะในการปรุงอาหาร ที่ปราศจากเนื้อสัตว์ เต้าเจี้ยวยังอุดมด้วยกรดอะมิโนที่ร่างกายต้องการถึง 17 ชนิดและกรดไขมันที่จำเป็น  นอกจากจะมี รสชาติที่ดีและกลิ่นหอมของเต้าเจี้ยวที่เกิดขึ้นเองตามธรรมชาติในระหว่างการหมักแล้ว ยังสารอาหารที่มีประโยชน์ต่อร่างกายและไม่ก่อให้เกิดอันตรายแต่อย่างใดอีกด้วย
# ไฟร อ็อทโท
ไฟร เพาล์ อ็อทโท (31 พฤษภาคม ค.ศ. 1925 – 9 มีนาคม ค.ศ. 2015) เป็นสถาปนิกและวิศวกรโครงสร้างชาวเยอรมัน เป็นที่รู้จักจากการออกแบบโครงสร้างเบา โดยเฉพาะโครงสร้างหลังคาผ้าใบแรงดึงสูง เช่น ออกแบบหลังคาของโอลึมพีอาชตาดีอ็อนในมิวนิก ที่ใช้ในการแข่งขันโอลิมปิกฤดูร้อน 1972

อ็อทโทได้รับรางวัลเหรียญทองจากสถาบันสถาปนิกแห่งอังกฤษในปี ค.ศ. 2006 และได้รับรางวัลพริตซ์เกอร์ในปี ค.ศ. 2015 ก่อนที่เขาจะเสียชีวิตไม่นานนัก

อ่านเพิ่ม
 Conrad Roland: Frei Otto – Spannweiten. Ideen und Versuche zum Leichtbau. Ein Werkstattbericht von Conrad Roland. Ullstein, Berlin, Frankfurt/Main und Wien 1965.
 Winfried Nerdinger (Hrsg.): Frei Otto. Complete Works. Lightweight Construction – Natural Design. Birkhäuser Verlag für Architektur, Basel, Boston, Berlin, Architekturmuseum der Technischen Universität München 2005, ISBN 978-3-7643-7231-6
  Frei Otto, Bodo Rasch: Finding Form: Towards an Architecture of the Minimal, 1996, ISBN 3930698668

 แหล่งข้อมูลอื่น 
 Frei Otto's official website
 Japan Pavilion Expo 2000 - About the roof structure
 SL Rasch GmbH Homepage
# รักไม่ต้องการเวลา
"รักไม่ต้องการเวลา" เป็นซิงเกิลของวงดนตรีเคลียร์ สังกัดค่ายจีนี่เรคคอร์ดส จากอัลบั้มชุดที่ 2 ไบรเทอร์เดย์ ประพันธ์เนื้อร้องโดยเกี้ยวเกล้า พูนชัย ทำนองโดยดนัย ธงสินธุศักดิ์

มิวสิควิดีโอเพลงนี้นี้เผยแพร่ในวันที่ 23 กุมภาพันธ์ พ.ศ. 2552 ทางช่อง จีนี่ร็อค (Genierock) สื่อถึงการให้หลาย ๆ คนกลับไปมอ­งคนข้าง ๆ ของตัวเอง รักเขาให้มาก ๆ และขอให้มีความสุขกับสิ่งที­่ดีที่สุด

ในปี พ.ศ. 2553 เพลง "รักไม่ต้องการเวลา" เป็นเพลงประกอบภาพยนตร์เรื่อง กวน มึน โฮ ของค่ายจีทีเอช ขับร้องโดยหนึ่งธิดา โสภณ นักร้องและนักแสดงนำ เรียบเรียงใหม่โดยวัฒนกร ศรีวัง มิวสิควิดีโอเผยแพร่ในวันที่ 19 สิงหาคม พ.ศ. 2553